‘ซิตี้กรุ๊ป’ยืนยันหุ้นไทยน่าสนเปิดโผ5ตัวเด่น
เกาะติดข่าว ข่าวร้อน ข่าวเด่น ข่าววันนี้ ข่าวการเมือง ประเด็นการเมือง ข่าวเศรษฐกิจ ข่าวกีฬา ท่องเที่ยว บันเทิง ดูดวง สลากกินแบ่งรัฐบาล คลิปวีดีโอ ทันเหตุการณ์ทุกแง่มุม โดยทีมงานโพสต์ทูเดย์
19 ส.ค. 2554

โพสต์ทูเดย์ — ซิตี้กรุ๊ป ประเมินตลาดหุ้นไทยยังน่าสนใจแนะนำซื้อ 5 หุ้นใหญ่ 
นายสุชาติ เตชะโพธิ์ไทร นักวิเคราะห์ซิตี้กรุ๊ป ออกบทวิเคราะห์ยืนยันว่าตลาดหุ้นไทยยังมีเสน่ห์ดึงดูดใจในสถานการณ์ที่ทุนต่างชาติไหลออกจากตลาดหุ้นเกิดใหม่
นายพอล ชานิน หัวหน้างานวิจัยเอเชียแปซิฟิกซิตี้กรุ๊ป จัดอันดับความน่าซื้อของหุ้นไทย 5 อันดับแรกคือ ธนาคารกรุงไทย (KTB) บริษัท บ้านปู (BANPU) บริษัท โทเทิ่ล แอ็คเซ็ส คอมมูนิเคชั่น (DTAC) บริษัท เอเชี่ยนพร็อพเพอร์ตี้ ดีเวลลอปเม้นท์ (AP) และบริษัท แอล.พี.เอ็น.ดีเวลลอปเมนท์ (LPN)
นอกจากนั้น ยังให้น้ำหนักลงทุนมากกว่าตลาดสำหรับหุ้นพลังงานและธนาคารพาณิชย์ โดยแนะนำให้ลงทุนสูงสุด คือ ธนาคารกรุงเทพ (BBL) KTB BANPU บริษัท ปตท.เคมิคอล (PTTCH) บริษัท ปตท.อะโรเมติกส์และการกลั่น (PTTAR) และ LPN โดยดึงหุ้น DTAC ออกจากหุ้นที่น่าลงทุนสูงสุดจากความเสี่ยงของกฎเกณฑ์ทางการที่ส่งผลลบต่อกำไรและการจ่ายปันผล
น.ส.มยุรี โชวิกรานต์ ผู้อำนวยการอาวุโสฝ่ายวิจัย บริษัทหลักทรัพย์ กิมเอ็ง (ประเทศไทย) กล่าวว่า กำไรบริษัทจดทะเบียนของไทยออกมาดีเกินกว่านักวิเคราะห์คาด ทำให้ค่าพีอีของไทยต่ำกว่าฟิลิปปินส์และอินโดนีเซีย คาดว่าดัชนีน่าจะปรับเพิ่มขึ้นในระดับ 20% ได้ปีนี้
“เดือน มี.ค.นี้ มีโอกาสขึ้นไปแตะระดับ 1,050 จุด แนะนำซื้อหุ้นกลุ่ม ปตท. หรือเลือกซื้อเป็นตะกร้าหุ้นในรูปแบบของอีทีเอฟ อ้างอิงหุ้น SET50” 
ตลาดหุ้นไทยดัชนีขึ้นไปแตะ 1,000 จุด แต่ไปไม่ไหวย่อมาปิดที่ 995.67 บาท บวก 0.10 จุด นักลงทุนต่างชาติซื้อต่อ 3,300 ล้านบาท